24. Tõnu /Sikemäe Tõnu, Sickema Tönno, Sitckemäh Tönno, Siccama Tönno/, ema Kai - vt. nr. 30, sündis umbes 1671. Oli Sikemäe talu peremees Kohatu mõisapiirkonnas. Sikemäed võib samuti pidada põlistaluks - teda on nimetatud 1686. a. adramaarevisjonis, mil peremeheks oli seal Tõnise-nimeline mees. Tallinna kindralkuberneri inkvisitsioonikomisjoni 1716. a. protokolli järgi oli Tõnu 42-aastane taluperemees, koos temaga elasid 38-aastane naine Tiiu, 4-aastane tütar Ann, 2-aastane poeg Hans, pooleaastane poeg Tõnu ning 80-aastane ema Kai. Tõnul oli üks hobune, üks härg ja üks lehm ning talu suuruseks oli 1/4 adramaad. Tõnu suri umbes 60-aastaselt enne 24.10.1731 Kohatu mõisapiirkonnas ja maeti 24.10.1731. Pastor on surmakandesse märkinud, et Tõnu oli kaks korda abielus, neist esimene kestis 26 aastat ja sellest sündis 7 last, teine kestis 2 aastat ja sellest sündis üks laps /Sitckemäh Tönno von Kohhat, der 60 Jah alt worden, w. in s. ersten Ehe 26 Jahr gelebt, w. 7 Kinder gezeuget, in der andern aber 2 Jahr, v. 1 Kind hinterlassen/.